
RAPORT DE SPECIALITATE
privind aprobarea Studiului de Fezabilitate aferent obiectivului de investiţii 

,,Execuţie fântâni forate în municipiul Timişoara”
Primăria Municipiului Timişoara are cuprins în programul de dezvoltare pe anul 2018 obiectivul de investiţii SF+PT ,, Execuţie de fântâni publice forate în municipiul Timişoara” prin care se propune realizarea a 12 fântâni publice forate .

Execuţia de fântâni publice forate, respectiv captări de apă din surse subterane, prin puţuri forate  asigură o sursă alternativă de apă potabilă pentru locuitorii municipiului Timişoara având o importanţă deosebită şi din punct de vedere economic şi social.
Sursa de apă o constituie apa subterană cantonată în straturi de medie adâncime, ce asigură un debit de exploatare maxim de până la 2 l/s. Forajele de explorare-exploatare propuse,se vor executa la adâncimea de 80-125 m cu coloana definitivă unică cu Dn 125 mm. Apa freatică va fi adusă la suprafaţă prin intermediul unui foraj echipat cu pompă submersibilă.


Cabina capului de foraj  va fi amplasată deasupra forajului fiind o construcţie subterană, respectiv o cameră vizitabilă din beton armat, dotată, conform proiectului, cu  instalaţiile hidraulice aferente funcţionării forajului.


Conductele de canalizare se vor executa din tuburi de PVC, iar conducta de apă se va executa din ţeavă de polietilenă, fiind pozate în şanţ cu respectarea adâncimii de îngheţ, dimensionarea acestora fiind stabilită pentru fiecare locaţie.

Necesarul de apă pentru o fântână publică este distribuit prin doi robineţi, capacitatea de pompare a forajului fiind estimată pentru o durată maximă zilnică alocată de 8 h . Captarea apei la fântâni se va realiza prin echiparea cu o electropompă submersibilă, recipient de hidrofor,un  presostat, filtru, instalaţii hidraulice.

Studiul de Fezabilitate,,Execuţie fântâni forate în municipiul Timişoara”a fost înaintat Comisiei Tehnico-Economice de verificare şi avizare a documentaţiilor tehnico-economice pentru lucrările de investiţii şi reparaţii capitale. Comisia a avizat favorabil documentaţia tehnico-economică cu avizul nr. 55/15.10.2018. Sursa de finanţare: Bugetul local capitolul Cap 70.02.05.01. – Alimentări cu apă. -Cap. C Studii şi proiecte.

Faţă de cele prezentate mai sus, propunem aprobarea Studiului de Fezabilitate  pentru obiectivul de investiţii ,,Execuţie fântâni forate în municipiul Timişoara”, conform proiect nr. 42/2018 întocmit de S.C. EURODRAFT PROIECT DESIGN S.R.L., cu indicatorii tehnico-economici prevăzuţi în Anexa, care face parte integrantă din proiectul de hotărâre.
Având în vedere prevederile legale expuse în prezentul raport, apreciez că proiectul de hotărâre privind aprobarea Studiului de Fezabilitate pentru obiectivul de investiţii ,,Execuţie fântâni forate în municipiul Timişoara”, îndeplineşte  condiţiile pentru a fi supus dezbaterii şi aprobării plenului consiliului local. 

